થરાદ નગરમાં મંગળવારે અસરગ્રસ્ત વિસ્તારોની મહિલાઓએ પાલિકામાં હોબાળો મચાવી આંદોલન છેડવાની ચિમકીના પગલે છેક ગાંધીનગરથી પાણીના કાયમી નિકાલ માટે નગરપાલિકાએ મોકલેલા પ્રોજેક્ટના સ્થળ નિરીક્ષણ માટે ટીમ દોડી આવી હતી.જેમના દ્રારા પાણીના નિકાલના માર્ગની ટેક્નિકલ સમીક્ષા કરી કેટલાંક સુચનો પણ કર્યાં હતાં..નગરપાલિકા હવે તે પ્રમાણે ફરીથી ફાઇલ મોકલાશે ત્યાર બાદ તેને આખરી ઓપ અપાશે. થરાદ નગરના વધુ અસરગ્રસ્ત ગણેશ અને મહાલક્ષ્મી સોસાયટીની મહિલાઓએ ગાંધીનગર સુધી આંદોલન છેડવાની ચિમકી આપ્યા બાદ બુધવારે ગાંધીનગરથી પાલિકાના પ્રોજેક્ટના ઇમ્પ્લીમેન્ટ (થર્ડ પાર્ટી ઇન્સ્પેક્શન) માટે ટાટા કન્સલ્ટન્સીની ટીમ દોડી આવી હતી.